Med virkning fra 1. maj 2025 bliver der øgede mulighed for at spare frihed sammen. Hensigten hermed er at skabe øget fleksibilitet – herunder således at der kan spares frihed sammen til længere, sammenhængende frihedsperioder med løn. Der kan spares op til 15 dage sammen, og det kan komme fra en række ”kilder”, hvor de vigtigste for akademikere er følgende: Den 6. ferieuge (særlige feriedage) Afspadsering som følge af merarbejde, jf. AC-overenskomstens § 14 (dog maksimalt otte dage)  Har du opsparet frihed, har du også ret til at afvikle den. Der er nærmere regler for varsling af og aftale om afviklingen. Hvis man fratræder inden opsparet frihed er afviklet, udbetales den kontant ved fratræden.